CELEX: 62014CN0539
Language: sk
Date: 2014-11-27 00:00:00
Title: Vec C-539/14: Návrh na začatie prejudiciálneho konania, ktorý podal Sección Tercera de la Audiencia Provincial de Castellón (Španielsko) 27. novembra 2014 – Juan Carlos Sánchez Morcillo a María del Carmen Abril García/Banco Bilbao Vizcaya Argentaria, S.A.

26.1.2015   
            
            
               SK
            
            
               Úradný vestník Európskej únie
            
            
               C 26/21
            
         Návrh na začatie prejudiciálneho konania, ktorý podal Sección Tercera de la Audiencia Provincial de Castellón (Španielsko) 27. novembra 2014 – Juan Carlos Sánchez Morcillo a María del Carmen Abril García/Banco Bilbao Vizcaya Argentaria, S.A.
   (Vec C-539/14)
   (2015/C 026/25)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Sección Tercera de la Audiencia Provincial de Castellón
   
      Účastníci konania pred vnútroštátnym súdom
   
   
      Oprávnená: Banco Bilbao Vizcaya Argentaria, S.A.
   
      Povinní: Juan Carlos Sánchez Morcillo a María del Carmen Abril García
   
      Prejudiciálna otázka
   
   Má sa článok 7 ods. 1 smernice 93/13/EHS (1) v spojení s článkom 47, článkom 34 ods. 3 a článkom 7 Charty základných práv Európskej únie (2) vykladať v tom zmysle, že bráni procesnému ustanoveniu, akým je článok 695 ods. 4 španielskeho zákona o občianskom súdnom konaní, ktorý upravuje odvolanie proti rozhodnutiu o námietkach proti exekúcii týkajúcej sa majetku zaťaženého hypotékou alebo záložným právom, pričom umožňuje podanie odvolania iba proti uzneseniu o zastavení exekúcie, neuplatnení nekalej zmluvnej podmienky alebo zamietnutí námietok založených na nekalej povahe niektorej zmluvnej podmienky, čo bezprostredne vedie k tomu, že oprávnený predajca alebo dodávateľ má viac možností podať odvolanie ako povinný spotrebiteľ?
   
      (1)  Smernica Rady 93/13/EHS z 5. apríla 1993 o nekalých podmienkach v spotrebiteľských zmluvách (Ú. v. ES L 95, s. 29; Mim. vyd. 15/002, s. 288).
   
      (2)  Ú. v. ES C 364, s. 1.